Help!
„Help!“ (tarjimasi „Yordam bering!“) — „The Beatles“ ingliz guruhi ijro etgan qoʻshiq. Ayni nomli albom va 1965-yil suratga olingan filmga kiritilgan. Tarona 1965-yilning iyulida singl oʻlaroq chiqarilgan va AQSh hamda Buyuk Britaniya singllar xit-paradlarida uch hafta davomida birinchi pogʻonani egallab turgan. Qoʻshiqni asosan John Lennon yozgan, unga Paul McCartney koʻmaklashgan. McCartneyning soʻzlariga koʻra, 1965-yilning 4-aprelida qoʻshiqni „toʻliqlash“ uchun uni Lennoning Weybridgedagi uyiga chaqirishgan. Relizlarda muallif oʻlaroq Lennon–McCartney koʻrsatilgan. „Help!“ qoʻshigʻi 2004- va 2010-yillarda „Rolling Stone“ jurnalining tarixdagi 500 eng buyuk qoʻshiqlar roʻyxatida 29-, 2021-yilgi roʻyxatda esa 447-oʻringa qoʻyilgan. „The Beatles Anthology“ hujjatli filmlar seriyasida Lennon qoʻshiqni „The Beatles“ shiddat bilan shuhrat qozonganidan keyingi holatini izhor qilish maqsadida yozganini aytgan. „Playboy“ nashriga bergan intervyusida xonanda oʻsha paytda yordam soʻrab hayqirganini taʼkidlagan. Lennon 1970-yil „Rolling Stone“ jurnaliga bergan intervyusida „Help!“ qoʻshigʻi „The Beatles“ uchun yozgan qoʻshiqlari orasida eng xush koʻrganlaridan biri ekanligini aytgan. Lennon „Help!“ va „Strawberry Fields Forever“ qoʻshiqlar „buyurmtma asosida“ emas, balki chin dildan yozilgan deb hisolabshini taʼkidlagan. „The Beatles“ guruhi qoʻshiqni 1965-yilning 13-aprel kuni 12 sessiyada yozib olgan. „Help!“ filmi uchun tarona 1965-yilning 24-mayida qayta yozib olingan. Fimda qoʻshiqqa hamroh kadrlar oʻsha yilning 22-aprelida yozib olingan. Tarona guruhning bir necha terma albomiga kiritilgan. Shuningdek, 1965-yilning 23-yanvarida rejissyor Joseph McGrath qoʻshiq uchun oq-qora promo film suratga olgan.